section_heading: O albumu
paragraph_text: Album se sastoji od 11 pjesama od kojih su dvije instrumentali (pjesma pod rednim brojem 10., "Dead but Dreaming", bazirana je na citatu H. P. Lovecrafta - "In his house at R'lyeh, dead Cthulhu waits dreaming"). Pjesme na albumu većinom su napisali članovi sastava zajedno (takozvano "Presveto Trojstvo" koje čine Danielsson, Jonsson i Forsberg), no za pjesme pod rednim brojevima 1. ("Legions of the Black Light") i 9. ("Darkness and Death") učinjena je iznimka; tekst za pjesmu "Legions of the Black Light" napisao je Set Teitan, znan kao bivši član black/melodične death metal grupe Dissection, koji je pjesmu posvetio pokojnom pjevaču Dissectiona Jonu Nödtveidtu. Tekst za pjesmu "Darkness and Death" napisao je Michayah Belfagor iz sastava Ofermod.